CELEX: 52006PC0280
Language: lv
Date: 2006-06-08
Title: Priekšlikums Padomes lemumam, ar ko Apvienotajai Karalistei atļauj ieviest īpašu pasākumu, lai atkāptos no 5. panta 6. punkta un 11. panta A daļas 1. punkta b) apakšpunkta noteikumiem Direktīvā 77/388/EEK par to, kā saskaņojami dalībvalstu tiesību akti par apgrozījuma nodokļiem (Autentisks ir tikai teksts angļu valodā)

Svarīgs juridisks paziņojums

|

52006PC0280

Priekšlikums padomes Lemumam, ar ko Apvienotajai Karalistei atļauj ieviest īpašu pasākumu, lai atkāptos no 5. panta 6. punkta un 11. panta A daļas 1. punkta b) apakšpunkta noteikumiem Direktīvā 77/388/EEK par to, kā saskaņojami dalībvalstu tiesību akti par apgrozījuma nodokļiem (Autentisks ir tikai teksts angļu valodā)  /* COM/2006/0280 galīgā redakcija */  

	[pic] | EIROPAS KOPIENU KOMISIJA |Briselē, 08.06.2006COM(2006) 280 galīgā redakcijaPriekšlikumsPADOMES LĒMUMAM,ar ko Apvienotajai Karalistei atļauj ieviest īpašu pasākumu, lai atkāptos no 5. panta 6. punkta un 11. panta A daļas 1. punkta b) apakšpunkta noteikumiem Direktīvā 77/388/EEK par to, kā saskaņojami dalībvalstu tiesību akti par apgrozījuma nodokļiem(Autentisks ir tikai teksts angļu valodā)(iesniegusi Komisija)PASKAIDROJUMA RAKSTSPRIEKšLIKUMA KONTEKSTS |110 | Priekšlikuma pamatojums un mērķi Saskaņā ar 27. panta 1. punktu Padomes 1977. gada 17. maija Sestajā Direktīvā 77/388/EEK par to, kā saskaņojami dalībvalstu tiesību akti par apgrozījuma nodokļiem — Kopēja pievienotās vērtības nodokļu sistēma: vienota aprēķinu bāze, Padome ar vienprātīgu lēmumu pēc Komisijas priekšlikuma var atļaut jebkurai dalībvalstij ieviest īpašus pasākumus, atkāpjoties no šīs direktīvas noteikumiem, lai vienkāršotu nodokļa iekasēšanu. Ar vēstuli, kas Komisijas Ģenerālsekretariātā reģistrēta 2005. gada 7. aprīlī, Apvienotā Karaliste pieprasīja atļauju aizstāt spēkā esošo pasākumu, ar ko atkāpjas no PVN aprēķināšanas attiecībā uz degvielas izdevumiem uzņēmējdarbībai paredzētām automašīnām, kas daļēji tiek izmantotas personiskām vajadzībām. Saskaņā ar Direktīvas 77/388/EEK 27. panta 2. punktu Komisija ar 2005. gada 26. oktobrī datētu vēstuli informēja citas dalībvalstis par Apvienotās Karalistes prasību. Vēstulē, kas datēta 2005. gada 27. oktobrī, Komisija paziņoja Apvienotajai Karalistei, ka tās rīcībā ir visa informācija, ko tā uzskata par nepieciešamu, lai izvērtētu prasību. |120 | Vispārējs konteksts Apvienotā Karaliste 1986. gadā saņēma atļauju piemērot vienotas likmes režīmu, lai noteiktu PVN summu saistībā ar izdevumiem par degvielu, kas radušies, uzņēmējdarbībai paredzētas automašīnas izmantojot privātām vajadzībām (Padomes Lēmums 86/356/EEK). Saskaņā ar šīs sistēmas noteikumiem, pērkot degvielu uzņēmējdarbībai paredzētām automašīnām, Apvienotajai Karalistei bija atļauts sākotnēji pilnībā atrēķināt PVN. Pēc tam PVN aprēķināja attiecībā uz to degvielas daudzumu, kas bija patērēts, izmantojot automašīnu privātām vajadzībām. Vispārējo vidējo cenu degvielai, kas izlietota, uzņēmējdarbībai paredzētas automašīnas izmantojot privātām vajadzībām, aprēķināja, pamatojoties uz makroekonomisko bāzi, un pēc tam piemēroja atbilstoši transportlīdzekļa dzinēja darba tilpumam un degvielas tipam. Reizi gadā šo vidējo cenu koriģēja, ņemot vērā degvielas vidējās cenas izmaiņas. Sistēma vienkāršoja procedūras gan nodokļu iestādēm, gan nodokļu maksātājiem. It īpaši tas attiecās uz nodokļu maksātājiem, kuriem nevajadzēja veikt sīku nobraukuma uzskaiti. Vienlaikus jāņem vērā, ka šī sistēma nebija obligāta tiem nodokļu maksātājiem, kas izvēlējās pakļauties parastajiem PVN piemērošanas noteikumiem un veikt nobraukuma uzskaiti. Tagad Apvienotā Karaliste paredz mainīt šo sistēmu. Galvenie principi paliks nemainīgi, bet ierosinātā jaunā sistēma izmantos diferencētu aprēķinu metodi, ņemot vērā transportlīdzekļa CO2 emisijas. Pastāv tieša saistība starp CO2 emisiju un degvielas patēriņu - jo lielāka CO2 emisija, jo lielāks degvielas patēriņš, tāpēc arī lielāka PVN summa, kas būtu jāmaksā par privātām vajadzībām patērēto degvielu. Komisija uzskata, ka pastāvošā kārtība Apvienotajai Karalistei ir ļāvusi efektīvi vienkāršot nodokļu piemērošanu gadu gaitā un ka jaunajai sistēmai, kas arī nebūs obligāta nodokļu maksātājiem, būs līdzīga darbība. Apvienotā Karaliste arī skaidroja, ka maksājumu aprēķināšana, pamatojoties uz vairākiem kritērijiem, kas saistīti ar CO2 emisiju, precīzāk atspoguļos patēriņu personīgām vajadzībām nekā esošie aprēķinu kritēriji, kas pamatojas uz dzinēja darba tilpumu un degvielas tipu. Tāpēc Komisija uzskata, ka jāatļauj Apvienotajai Karalistei piemērot pārveidotu īpašo pasākumu. Saistībā ar šo ir jāatceļ Padomes Lēmums 86/356/EEK. Tomēr, lai nodrošinātu vienmērīgu pāreju uz jauno režīmu, šo lēmumu atceļ tikai 2007. gada 30. aprīlī, un jebkurā gadījumā ne vēlāk kā pēc attiecīgo valsts pasākumu stāšanās spēkā. |130 | Spēkā esošie noteikumi, kas attiecas uz priekšlikuma darbības jomu Padomes 1986. gada 21. jūlija Lēmums 86/356/EEK, ar ko Apvienotajai Karalistei atļauj piemērot vienotas likmes režīmu attiecībā uz neatvelkamo pievienotās vērtības nodokli, ko piemēro uzņēmējdarbībai paredzētu automašīnu degvielas izdevumiem. |140 | Konsekvence ar citām Eiropas Savienības politikas jomām un mērķiem Uz šo jomu neattiecas. |IEINTERESēTO PUšU APSPRIEDES UN IETEKMES NOVēRTēJUMS |Ieinteresēto pušu apspriedes |219 | Uz šo jomu neattiecas. |Ekspertu atzinumi un to izmantošana |229 | Neatkarīgu ekspertu atzinums nebija nepieciešams. |230 | Ietekmes novērtējums Lēmuma priekšlikums vienkāršo režīmu, kas attiecas uz PVN piemērošanu uzņēmējdarbībai paredzētu automašīnu degvielai Apvienotajā Karalistē, un tāpēc tam ir potenciāli pozitīva ietekme uz ekonomiku. Jebkurā gadījumā ietekme ir ierobežota, jo izņēmuma darbības joma ir šaura. |PRIEKšLIKUMA JURIDISKIE ELEMENTI |305 | Ierosināto pasākumu pārskats Atļauja Apvienotajai Karalistei atkāpties no Padomes Sestās Direktīvas 77/388/EEK 5. panta 6. punkta un 11. panta A daļas 1. punkta b) apakšpunkta, piemērojot īpašus pasākumus, lai, pamatojoties uz CO2 uz emisiju, noteiktu PVN daļu, kas attiecas uz uzņēmējdarbībai paredzētu automašīnu degvielu, kas izmantota privātām vajadzībām. |310 | Juridiskais pamats Padomes 1977. gada 17. maija Sestās Direktīvas 77/388/EEK par to, kā saskaņojami dalībvalstu tiesību akti par apgrozījuma nodokļiem — Kopēja pievienotās vērtības nodokļu sistēma: vienota aprēķinu bāze, 27. panta 1. punkts. |329 | Subsidiaritātes princips Priekšlikums ir Kopienas ekskluzīvā kompetencē. Tāpēc subsidiaritātes principu nepiemēro. |Proporcionalitātes princips Priekšlikums atbilst proporcionalitātes principam šādu iemeslu dēļ. |331 | Šis lēmums attiecas uz dalībvalstij pēc pašas pieprasījuma piešķirtu atļauju, un tas nav obligāts. |332 | Ņemot vērā izņēmuma ierobežoto darbības jomu, īpašais pasākums ir proporcionāls vēlamajam mērķim. |Instrumentu izvēle |341 | Ierosinātie instrumenti: citi. |342 | Citi līdzekļi nav piemēroti šādu iemeslu dēļ. Saskaņā ar 27. pantu Padomes Sestajā Direktīvā 77/388/EEK par to, kā saskaņojami dalībvalstu tiesību akti par apgrozījuma nodokļiem, atkāpšanās no kopīgajiem PVN noteikumiem ir iespējama tikai ar Padomes atļauju, ko pēc Komisijas priekšlikuma Padome pieņēmusi vienbalsīgi. Padomes lēmums ir vienīgais piemērotais instruments, jo to var adresēt atsevišķai dalībvalstij. |IETEKME UZ BUDžETU |409 | Priekšlikums neietekmē Kopienas budžetu. |PAPILDU INFORMāCIJA |520 | Spēkā esošo tiesību aktu atcelšana Priekšlikuma pieņemšana paredz spēkā esošo tiesību aktu atcelšanu. |Pārbaudes/pārskatīšanas/darbības izbeigšanas pants |533 | Priekšlikums ietver darbības izbeigšanas pantu. |E-4145 |1.  PriekšlikumsPADOMES LĒMUMAMar ko Apvienotajai Karalistei atļauj ieviest īpašu pasākumu, lai atkāptos no 5. panta 6. punkta un 11. panta A daļas 1. punkta b) apakšpunkta noteikumiem Direktīvā 77/388/EEK par to, kā saskaņojami dalībvalstu tiesību akti par apgrozījuma nodokļiem(Autentisks ir tikai teksts angļu valodā)EIROPAS SAVIENĪBAS PADOME,ņemot vērā Eiropas Kopienas dibināšanas līgumu,ņemot vērā Padomes 1977. gada 17. maija sesto Direktīvu 77/388/EEK par to, kā saskaņojami dalībvalstu tiesību akti par apgrozījuma nodokļiem — Kopēja pievienotās vērtības nodokļu sistēma: vienota aprēķinu bāze[1], un jo īpaši tās 27. panta 1. punktu,ņemot vērā Komisijas priekšlikumu[2]tā kā:(1) Ar vēstuli, kas Komisijas Ģenerālsekretariātā reģistrēta 2005. gada 7. aprīlī, Apvienotā Karaliste pieprasīja atļauju atkāpties no Direktīvas 77/388/EEK 5. panta 6. punkta un 11. panta A daļas 1. punkta b) apakšpunkta prasībām.(2) Saskaņā ar Direktīvas 77/388/EEK 27. panta 2. punktu Komisija ar 2005. gada 26. oktobrī datētu vēstuli informēja citas dalībvalstis par Apvienotās Karalistes prasību. Vēstulē, kas datēta 2005. gada 27. oktobrī, Komisija paziņoja Apvienotajai Karalistei, ka tās rīcībā ir visa informācija, ko tā uzskata par nepieciešamu, lai izvērtētu prasību.(3) Apvienotā Karaliste vēlas aizstāt izņēmumu, ko paredz Padomes 1986. gada 21. jūlija Lēmums 86/356/EEK, ar ko Apvienotajai Karalistei atļauj piemērot vienotas likmes režīmu attiecībā uz neatvelkamo pievienotās vērtības nodokli, ko piemēro uzņēmējdarbībai paredzētu automašīnu degvielas izdevumiem[3], ar kuru paredzēja īpašus vienkāršošanas pasākumus, lai, pamatojoties uz vienotu likmi, noteiktu pievienotās vērtības nodokļa (PVN) daļu, kas attiecas uz degvielas izdevumiem uzņēmējdarbībai paredzētām automašīnām, kas daļēji tiek izmantotas personiskām vajadzībām. Šī procedūra atbrīvo nodokļu maksātājus no nepieciešamības veikt sīku nobraukuma uzskaiti, lai katram automobilim aprēķinātu precīzu PVN summu, kas attiecas uz uzņēmējdarbības un personīgo nobraukumu. Līdzīgi kā minētā sistēma, arī ierosinātā jaunā sistēma nebūs obligāta nodokļu maksātājiem.(4) Spēkā esošā sistēma aprēķinu veikšanā pamatojas uz degvielas veidu un automašīnas dzinēja darba tilpumu. Apvienotā Karaliste vēlas šo sistēmu grozīt un pamatot aprēķinus uz oglekļa dioksīda (CO2) emisijām no automašīnas, jo pastāv tieša saistība starp emisijām un degvielas patēriņu, un attiecīgi arī izdevumiem par degvielu. Tas nozīmē, ka vienotas likmes režīms, kas aprēķinus balsta uz CO2 emisijām, var sasniegt to pašu mērķi attiecībā uz tādu degvielas izdevumu aplikšanu ar nodokli, kas radušies, personīgām vajadzībām izmantojot uzņēmējdarbībai paredzētu automašīnu. Vienlaicīgi, palielinot kritēriju skaitu un diferencējot tos sīkāk nekā pašlaik izmantojamos kritērijus, Apvienotā Karaliste paredz sasniegt lielāku precizitāti, nosakot maksājumus par privāto patēriņu.(5) Šis pasākums ir ļāvis Apvienotajai Karalistei efektīvi vienkāršot nodokļu piemērošanas procedūru attiecībā uz degvielas izdevumiem uzņēmējdarbībā izmantojamām automašīnām, un ierosinātās, uz CO2 emisijām pamatotās aprēķinu sistēmas darbība būs līdzīga. Tāpēc saskaņā ar jauno sistēmu privātais patēriņš tiks atspoguļots precīzāk.(6) Atļauja tiks izsniegta uz ierobežotu laiku, lai, ņemot vērā pieredzi, kas gūta līdz minētajam laikam, novērtētu, vai izņēmums joprojām ir pamatots.(7) Lēmums 86/356 pēc zināma laikposma ir jāatceļ, bet tas jādara ne vēlāk kā dienā, kad stājas spēkā valsts noteikumi, ar ko ievieš jauno īpašo pasākumu, lai izvairītos no situācijas, ka atļaujas abām sistēmām ir spēkā vienlaicīgi.(8) Tiklīdz ir pieņemti valsts noteikumi, ar ko ievieš jauno īpašo pasākumu, Apvienotā Karaliste par to informē Komisiju un nodrošina, ka šis pasākums stājas spēkā ne ātrāk kā 2007. gada 30. aprīlī.(9) Izņēmums negatīvi neietekmē Kopienas resursus, kas gūti no PVN,IR PIEŅĒMUSI ŠO LĒMUMU.1. pantsAtkāpjoties no Direktīvas 77/388/EEK 5. panta 6. punkta un 11. panta A daļas 1. punkta b) apakšpunkta, no 2007. gada 1. maija līdz 2015. gada 31. decembrim Apvienotajai Karalistei, pamatojoties uz vienotu likmi, atļauj noteikt pievienotās vērtības nodokļa daļu, kas attiecas uz degvielas izdevumiem, kas radušies, uzņēmējdarbībai paredzētu automašīnu izmantojot privātām vajadzībām.2. pantsLēmuma 1. pantā minēto nodokļa daļu izsaka fiksētās summās, kas aprēķinātas, pamatojoties uz transportlīdzekļa veida CO2 emisiju līmeni, kas atspoguļo degvielas patēriņu. Apvienotā Karaliste katru gadu koriģē fiksētās summas, ņemot vērā degvielas vidējās cenas izmaiņas.3. pantsSistēma, kas izveidota ar šo lēmumu, nav obligāta nodokļu maksātājiem.4. pantsPadomes Lēmums 86/356 tiek atcelts 2007.gada 30. aprīlī.Tiklīdz ir pieņemti valsts noteikumi, kas minēti 1. pantā, Apvienotā Karaliste par tiem informē Komisiju.5. pantsŠis lēmums adresēts Lielbritānijas un Ziemeļīrijas Apvienotajai Karalistei.Briselē […]Padomes vārdā —priekšsēdētājs [1] OV L 145, 13.6.1977., 1. lpp. Direktīvā jaunākie grozījumi izdarīti ar Direktīvu 2006/18/EK (OV L 51, 22.2.2006., 12. lpp.)[2] OV C […], […], […]. lpp.[3] OV L 212, 2.8.1986., 35. lpp.